
PLUNGĖS R. ŽEMAITIJOS KADETŲ GIMNAZIJOS SOCIALINĖS-PILIETINĖS VEIKLOS ORGANIZAVIMO TVARKOS APRAŠAS

I SKYRIUS
BENDROSIOS NUOSTATOS

1. Socialinės-pilietinės veiklos organizavimo tvarkos aprašas (toliau – Aprašas) reglamentuoja Plungės r. Žemaitijos kadetų gimnazijoje ir jos skyriuose Kuliuose, Žemaičių Kalvarijoje (toliau – Gimnazija) vykdomą socialinės-pilietinės veiklos planavimą, organizavimą, vykdymą, apskaitą, įsivertinimą ir dokumentavimą.
2. Aprašas parengtas vadovaujantis:
2.1.	Lietuvos Respublikos švietimo įstatymu;
2.2.	2026–2027 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2025 m. gegužės 21 d. įsakymu Nr. V-559 (pakeitimas 2026-07-02 Nr. V-497).
3. Socialinė pilietinė veikla grindžiama savanorystės, bendruomeniškumo, pilietiškumo, atsakomybės, prasmingumo ir refleksijos principais.

II SKYRIUS
TIKSLAS IR UŽDAVINIAI

4. Socialinės-pilietinės veiklos tikslas – skatinti mokinius aktyviu dalyvavimu prisidėti prie bendruomenės ir visuomenės gerovės kūrimo bei ugdytis pilietiškumo, socialinę, emocinę ir kitas bendrąsias kompetencijas.
5. Uždaviniai:
5.1.	ugdyti atsakomybę už save ir bendruomenę;
5.2.	stiprinti pilietinį sąmoningumą;
5.3.	skatinti savanorystę;
5.4.	plėtoti bendradarbiavimo ir lyderystės gebėjimus;
5.5.	sudaryti sąlygas mokiniams reflektuoti ir vertinti savo patirtį.

III SKYRIUS
SOCIALINĖS-PILIETINĖS VEIKLOS ETAPAI

6. Socialinė-pilietinė veikla vykdoma šiais etapais:
6.1.	supažindinimas:
6.1.1.	mokiniai supažindinami su: veiklos tikslais; galimomis veiklomis; apskaita; atsiskaitymo tvarka;
6.2.	planavimas:
6.2.1.	mokinys: numato veiklą; išsikelia tikslus; užpildo veiklos planą;
6.3.	įgyvendinimas:
6.3.1.	mokinys vykdo pasirinktą veiklą Gimnazijoje ar už jos ribų;
6.4.	refleksija:
6.4.1.	mokinys analizuoja įgytą patirtį ir jos naudą bendruomenei;
6.5.	įsivertinimas:
6.5.1.mokinys įsivertina įgytas kompetencijas bei asmeninį indėlį.

IV SKYRIUS
SOCIALINĖS-PILIETNĖS VEIKLOS TURINYS

7. Rekomenduojamų veiklų turinys pagal klases:
	Rekomenduojamų veiklų turinys pagal klases

	Klasė
	Galimos veiklos 
	Veiklų vieta
	Valandų skaičius 

	5
	Idėjų generavimas, planavimas 
Gimnazijos aplinkos puoselėjimas
Klasės iniciatyvos
Renginių organizavimas
Draugiškumo akcijos 
	Gimnazijos aplinka
	10




10

	6 
	Pagalba gimnazijos renginiuose, akcijų organizavimas, pagalba bibliotekai
	Gimnazijos aplinka
	20

	
7
	Aplinkosaugos projektai, bendruomeninės iniciatyvos, savanorystė gimnazijoje
	Gimnazijos aplinka
	20

	8
	Pagalba jaunesniems mokiniams, pilietinės akcijos, kultūriniai projektai
	Gimnazijos aplinka
	20

	9 (Ig) 
	Savanorystė gimnazijoje, bendruomenės projektuose, bibliotekoje
	Individualiai gimnazijoje ar už jos ribų
	20

	10 (IIg) 
	Savanorystė socialinėse, kultūros, sporto įstaigose
	Individualiai gimnazijoje ar už jos ribų
	20

	11–12 (III–IVg) 
	Ilgalaikė savanorystė, socialiniai projektai, veikla NVO
Mentoriavimas, pagalba organizuojant gimnazijos veiklas, ilgalaikė savanorystė (JRD)
	Mokiniai socialines-pilietines veiklas įgyvendina individualiai gimnazijoje ir (ar) už jos ribų, atlikdami sugalvotas iniciatyvas, įvairių organizacijų siūlomas veiklas ir (ar) projektus
	40 (per 2 metus)


8. Mokiniui atlikus plane nusimatytas užduotis ir surinkus daugiau valandų nei privaloma, mokinio prašymu socialinės-pilietinės veiklos valandos, viršijančios nustatytą minimalų valandų skaičių, gali būti įskaitytos į aukštesnėje klasėje privalomą atlikti socialinę-pilietinę veiklą.
9. Vasaros atostogų metu papildomai atlikta socialinė-pilietinė veikla įskaitoma į aukštesnėje klasėje reikalingą atlikti socialinę-pilietinę veiklą.
10. Jei mokinys dalyvauja konkursuose, varžybose, parodose, koncertuose, minėjimuose kaip atlikėjas, žaidėjas, pranešėjas ir t. t., tuomet mokiniui pateikus dalyvavimą patvirtinantį dokumentą ši veikla įskaitoma kaip socialinė-pilietinė veikla. Už dalyvavimo faktą skiriama 1 socialinės-pilietinės veiklos valanda.
11. Mokomosios mokinių bendrovės veikla įskaitoma kaip socialinė-pilietinė veikla tais atvejais, kai mokinių vykdomos iniciatyvos kuria socialinę ar pilietinę, ar aplinkosauginę, ar bendruomeninę vertę, yra orientuotos į visuomenės poreikių tenkinimą ir apima mokinių refleksiją apie jų sukurtą poveikį bendruomenei.
12. Mokiniui, dalyvaujančiam Krašto apsaugos savanorių pajėgų pratybose ir pateikus dalyvavimą patvirtinantį dokumentą, ši veikla įskaitoma kaip socialinė-pilietinė veikla.


V SKYRIUS
SOCIALINĖS-PILIETINĖS VEIKLOS ORGANIZAVIMAS

13. Socialinė-pilietinė veikla yra privaloma pagrindinio ir vidurinio ugdymo programų dalis, skirta mokinių pilietiškumo, atsakomybės, bendruomeniškumo, socialinių ir emocinių kompetencijų ugdymui.
14. Socialinė-pilietinė veikla organizuojama Gimnazijoje, savivaldybės įstaigose, nevyriausybinėse organizacijose, bendruomenėse ar kitose institucijose, kurių veikla atitinka socialinės-pilietinės veiklos tikslus.
15. Mokiniai socialinę-pilietinę veiklą vykdo:
15.1.	dalyvaudami mokyklos bendruomenės veiklose;
15.2.	savanoriaudami socialinėse, kultūrinėse, aplinkosauginėse, pilietinėse iniciatyvose; 
15.3.	organizuodami ir vykdydami Gimnazijos bei vietos bendruomenės renginius; 
15.4.	padėdami socialinę atskirtį patiriantiems asmenims; 
15.5.	dalyvaudami pilietiškumo ir bendruomeniškumo projektuose.

VI SKYRIUS
DALYVIŲ TEISĖS IR PAREIGOS

16. Mokinys:
16.1.	planuoja ir vykdo veiklą;
16.2.	pildo veiklos apskaitos lapą (1 priedas); 
16.3.	kaupia veiklą patvirtinančius dokumentus;
16.4.	reflektuoja savo veiklą.
17. Klasės vadovas / kuratorius: 
17.1.	kartu su mokiniu planuoja veiklą, stebi ir reflektuoja apie veiklos atlikimą (priedas Nr. 2);
17.2.	socialinės-pilietinės veiklos apskaitos lapo duomenis įrašo į TAMO dienyną;
17.3.	ne rečiau kaip kartą per pusmetį informuoja mokinio tėvus.
18. Tėvai (globėjai, rūpintojai):
18.1.	skatina vaikų dalyvavimą ir įsitraukimą į veiklas;
18.2.	bendradarbiauja su Gimnazija;
18.3.	susipažįsta su šiuo Aprašu.
19. Mokiniui neatlikus nustatyto minimalaus socialinės-pilietinės veiklos valandų skaičiaus, sudaromos galimybės veiklas atlikti papildomai iki ugdymo programos baigimo.
20. Mokiniui neatlikus nustatyto minimalaus socialinės – pilietinės veiklos valandų skaičiaus iki ugdymo proceso pabaigos nebus išduodamas pagrindinio ar vidurinio mokslo baigimo pažymėjimas.

VII SKYRIUS
MOKINIŲ IR TĖVŲ INFORMAVIMAS

21. Su socialinės-pilietinės veiklos organizavimo tvarka mokiniai ir tėvai supažindinami kiekvienų mokslo metų pradžioje.
22. Informacija teikiama: 
22.1.	elektroniniame dienyne TAMO; 
22.2.	klasės valandėlių metu; 
22.3.	tėvų susirinkimuose; 
22.4.	Gimnazijos interneto svetainėje.
23. Klasės vadovas / kuratorius ne rečiau kaip du kartus per mokslo metus informuoja tėvus apie mokinio sukauptas socialinės-pilietinės veiklos valandas.
24. Jeigu mokinys nesurenka reikiamo valandų skaičiaus, apie tai informuojami mokinys ir jo tėvai.
25. Tėvai laikomi supažindintais su Aprašu po informacijos paskelbimo elektroniniame dienyne ir (ar) Gimnazijos interneto svetainėje.

VIII SKYRIUS
BAIGIAMOSIOS NUOSTATOS

26. Aprašo įgyvendinimo priežiūrą vykdo direktoriaus pavaduotojas ugdymui.
27. Aprašas gali būti keičiamas teisės aktų nustatyta tvarka.
28. Dokumentai saugomi teisės aktų nustatyta tvarka.
29. Aprašas skelbiamas Gimnazijos internetinėje svetainėje.


Socialinės-pilietinės veiklos organizavimo
tvarkos aprašo
1 priedas

SOCIALINĖS-PILIETINĖS VEIKLOS APSKAITOS LAPAS

Mokinio vardas, pavardė ______________________
Klasė _______
Mokslo metai _______________________________

	Eil.nr. 
	Data
	Veiklos pavadinimas
	Vieta
	Valandos
	Patvirtinantis asmuo

	
	
	
	
	
	

	
	
	
	
	
	

	
	
	
	
	
	

	
	
	
	
	
	



Iš viso valandų: ________
Mokinio parašas ____________
Klasės vadovo parašas ____________



[bookmark: _GoBack]
Socialinės-pilietinės veiklos organizavimo
tvarkos aprašo
2 priedas

SOCIALINĖS-PILIETINĖS VEIKLOS PLANAS

Mokinio vardas, pavardė _________________________________________
Klasė _______

	Veikla
	Vykdymo vieta
	Laikotarpis
	Numatytos valandos

	
	
	
	

	
	
	
	

	
	
	
	






Mokinio tikslas:
Mokinio parašas ____________
Klasės vadovo / kuratoriaus parašas ____________

